  Майя Бывальцева Удмуртиысь йӧскалык политикая министерство юрттэмен эшшо одӥг егит удмурт кырӟасьлэн — Ксения Ахметхановалэн — крезьгуро клипез потӥз. Иворъёсъя «Удмуртия» агентстволы со сярысь вераз министерствоысь валтӥсь ӧнерчи Елизавета Ложкина. «Бен, клип дась. Таиз Ксения Ахметхановалэн. Кылиз на Светлана Ручкиналэн, со но гудырикошкон пумозь потыны кулэ», — вераз Елизавета Ложкина. Ксения Ахметхановалэн та нырысетӥ клипез. Сое лэсьтыны луонлыкез егит кырӟась утӥз удмурт егитъёслэн шунды огазеяськонзылэн «Куарагур» вожвылъяськоназ вормыса. Ксения Ахметханова - Тонэ Веръян Тодэ вайытом, Удмуртиысь йӧскалык политикая министерство юрттэм улсын гудырикошкон пумозь егит удмурт кырӟасьёслэн куать клипъёссы потозы. Азьвылгес тодматскыны луиз ни PEACE PU группалэн, Анна Образцовалэн, Эльвира Панченколэн (Chupai Eli), Наталья Бурановалэн клипъёсынызы. Туннэ-ӵуказе дась луоз Лади Светилэн (Светлана Ручкиналэн) кырӟанэзлы клип. Тегъёс: Лулчеберет Ижкар егитъёс Удмуртия удмуртъёс крезьгурчиос Шунды йӧскалыкполитикаяминистерство кырӟан  